ન્યાયમૂર્તિ એમ.બી. લોકુર અને દીપક ગુપ્તાની ખંડપીઠે કહ્યું હતું કે, તાજમહેલના સંરક્ષણ પર સંસદની સ્થાયી સમિતિના અહેવાલ પછી પણ સરકારે કોઇ જ નક્કર પગલાં લીધાં નથી. કેન્દ્ર સરકારે જાણકારી આપી હતી કે તાજમહેલ અને તેની આસપાસના પ્રદૂષણના સ્રોતો જાણવા માટે એક ખાસ સમિતિની રચના કરાઇ છે, જે સંરક્ષણના ઉપાયો સૂચવશે. સુપ્રીમ કોર્ટે આજે જણાવ્યું હતું કે, 31મી જુલાઇથી આ મામલા પર દરરોજ સુનાવણી હાથ ધરવામાં આવશે.